केरल सरकार ने कोझिकोड में निपाह संबंधी प्रतिबंध हटाए
केरल सरकार ने उत्तरी कोझिकोड जिले में निषिद्ध क्षेत्रों के अंतर्गत आने वाले सभी इलाकों में लगी रोक और प्रतिबंधों को हटा लिया है क्योंकि 16 सितंबर के बाद से यहां निपाह वायरस से संक्रमण का कोई नया मामला नहीं आया है।
मंगलवार को फेसबुक पर एक पोस्ट में जिलाधिकारी ए. गीता ने कहा कि निषिद्ध क्षेत्रों के अंतर्गत आने वाले इलाकेां में स्थित सभी स्कूल खोले जाएंगे और नियमित कक्षाएं बुधवार से शुरू होंगी।
जिलाधिकारी ने लोगों से वायरस के संक्रमण से बचाव के लिए सतर्कता एवं सावधानियां जारी रखने, सामाजिक दूरी बनाए रखने और मास्क एवं सैनिटाइजर का उपयोग सुनिश्चित करने का आग्रह किया।
राज्य में 12 सितंबर को वायरस का प्रकोप घोषित होने के बाद से जिले के सभी संस्थान 14 सितंबर से बंद कर दिए गए थे और ऑनलाइन कक्षाएं आयोजित की जा रही थीं।
जिला प्रशासन ने छात्रों को अपने संबंधित शैक्षणिक संस्थानों में जाते समय मास्क पहनने और हैंड सैनिटाइजर ले जाने की सलाह दी है।
अब तक कुल छह लोगों के इस वायरस से संक्रमित होने की पुष्टि हुई है और उनमें से दो की मौत हो गई है।
स्वास्थ्य अधिकारियों ने कहा कि 24 सितंबर तक निगरानी में रखे गए लोगों की संख्या 915 थी, लेकिन उनमें से कोई भी उच्च जोखिम वाली श्रेणी में नहीं था।
उन्होंने बताया कि तब तक 377 नमूनों की जांच हुई थी जिनमें 363 नमूनों में संक्रमण की पुष्टि नहीं हुई थी।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva